पंतनगर विश्वविद्यालय के मौसम विज्ञानी डॉ. एचएस कुशवाहा का कहना है कि केरल तट पर आने वाले मानसून को यूपी एवं उत्तर भारत मेें पहुंचने में कम से कम तीन हफ्ते का समय लगता है। इस बार चूंकि पांच जून को केरल तट पर पहुंचा है, लिहाजा 25 से 30 जून के मध्य वह यहां पहुंचेगा। इस दौरान बढ़ते तापमान के चलते गर्म हवा ऊपर जाकर रुक रही है। ऐसे में क्षेत्रीय स्तर पर हवा के कम दबाव का क्षेत्र विकसित हो सकता है। ठंडी हवा उस खाली स्थान को भरने के लिए मिलेगी तो हवा घुमावदार होगी, बादल बनेंगे और उनका घनत्व अधिक रहा तो बड़े दायरे में तेज बारिश, हवा चलेगी। यही प्री मानसून मौसम की तल्खी कम करेगा और मानसून को तेजी से अपनी ओर खींचेगा।